Ajungilak
Store norske leksikon,Kunst og estetikk,Søm, klær og mote,Norsk tekstilindustri
Ajungilak var en norsk produsent av soveposer. I dag er Ajungilak en merkevare i et internasjonalt konsern.
Eierskap Firmaet ble grunnlagt av Michael Jacob Thams Breien i Oslo 1855, og laget opprinnelig vatt-tepper og lignende. I 1869 ble firmaet overtatt av G. F. Fuglesang. Fra 1890 laget firmaet soveposer under merket Ajungilak. I 1903 ble firmaet omgjort til aksjeselskap og byttet navn til G.R. Fuglesangs Sønner. I 1970 flyttet hele produksjonen til Hønefoss. Senere begynte produksjon av puter og dyner i Storbritannia (1973) og Sverige (1991, Nordiska Fjäder). I 1980 byttet firmaet navn til Ajungilak.Firmaet var i Fuglesang-familiens eie til 1996, da to investeringsselskaper fikk aksjemajoriteten. I 1997 kjøpte bedriften Lill-Sport (ryggsekker, klær, hansker), mens pute-/dyneproduksjonen ble solgt. 1999 flyttet soveposeproduksjonen til Kina, og fabrikken på Hønefoss ble nedlagt.2001 ble bedriften og merkenavnet overtatt av sveitsiske Mammut AG som eies av Conzzeta Holding. Les mer i Store norske leksikon Norsk industrihistorie Eksterne lenker Industrimuseum.no: Fuglesangs Sønner A/S Conzetta Mammut Litteratur Grieg, Sigurd (1948–1950). Norsk tekstil 1–2, Tanum